เกิดอะไรขึ้น เจ้าสัวพัทลุง เลิกกิจการขายรถยนต์ เบนเข็มลุย ร้านขนมของฝาก
จากพัทลุงสะเทือนถึงกทม. หลังเศรษฐีคนดัง เอกภัทร ภัทร์รัศมี เจ้าของโชว์รูมและศูนย์ซ่อมรถยนต์นิสสันในจังหวัดพัทลุง และจังหวัดตรัง เพียงผู้เดียว ประกาศยุติกิจการในวันที่ 31 ส.ค.61 โดยปฏิเสธที่จะต่อสัญญากับ บริษัท นิสสัน มอเตอร์ (ประเทศไทย) จํากัด และหันมาเอาดีด้านธุรกิจขายขนม ของฝาก และของดีประจำจังหวัดแทน,ทั้งนี้ หลายคนคงมีคำถาม เมื่อธุรกิจโชว์รูมและศูนย์ซ่อมรถยนต์ของ เอกภัทร ผูกขาดเพียงรายเดียวในพัทลุง และจังหวัดตรัง ซึ่งธุรกิจดังกล่าวดำเนินงานมากกว่า 25 ปี มียอดจำหน่ายรถออกไปแล้วกว่า 8,000 คัน,ขณะเดียวกัน หากมองในด้านการแข่งขัน การเป็นผู้แทนจำหน่ายรถยนต์ยี่ห้อดังกล่าวเพียงรายเดียวในจังหวัด และยังรวมถึงการซ่อมบำรุงต่างๆ ทำตั้งแต่ต้นน้ำยังปลายน้ำ เรียกได้ว่าครบวงจรตั้งแต่ซื้อรถยันดูแลรักษา หากคำนวณคร่าวๆ ตัวเลขผลประกอบการธุรกิจไม่ธรรมดาแน่นอน แล้วอะไรล่ะ? ที่ทำให้ เอกภัทร หันหลังให้กิจการนี้,เอกภัทร ภัทร์รัศมี, ประธานกรรมการบริหาร บริษัท สยามนิสสัน พัทลุง จำกัด และบริษัท เอกภัทร เมืองตรัง จำกัด เปิดเผยกับ ,ทีมข่าวไทยรัฐออนไลน์, ว่า ถ้าไม่กล้าเปลี่ยนแปลง และไม่กล้าลงมือทำ เราก็จะทำแบบนี้ไปเรื่อยๆ,ส่วนตัวเรามองว่า ยอดขายรถยนต์จะค่อยๆ ลดลงเรื่อยๆ ดูได้จากประเทศที่พัฒนาแล้วที่มีระบบขนส่งสาธารณะที่เข้มแข็ง ประชากรส่วนใหญ่มักจะใช้รถค่อนข้างน้อย ซึ่งในอนาคตประเทศไทยก็จะเป็นแบบนี้,ทั้งนี้ เรากับบริษัท นิสสัน มอเตอร์ (ประเทศไทย) จํากัด ยังเป็นพันธมิตรที่ดีต่อกัน แต่การที่เราไม่ได้ต่อสัญญาและยกเลิกการเป็นตัวแทนจำหน่าย หรือ ดีลเลอร์ กับนิสสัน ซึ่งที่ผ่านมาเรามองว่านโยบายของนิสสันส่งผลดีต่อลูกค้า เช่น การตกแต่งโชว์รูมใหม่ หรือ การเพิ่มบริการต่างๆ ที่สร้างภาพลักษณ์และความพึงพอใจให้กับลูกค้า แต่เราในฐานะดีลเลอร์ อาจจะมองอีกมุม คือ การลงทุนตรงนี้อาจจะสูงเกินไปในสภาวะเศรษฐกิจที่ทรงตัวอยู่ในขณะนี้ ,อย่างไรก็ตาม เรายอมรับว่าในระยะหลังช่วง 2 ปีที่ผ่านมามีนโยบายหลายๆ อย่างเปลี่ยนประกอบกับพฤติกรรมผู้บริโภคมีการเปลี่ยนแปลง แม้ว่าตลาดการซื้อขายรถยนต์ในช่วง 1-2 ปีที่ผ่านมาเพิ่งจะเข้าสู่การเติบโต เนื่องจากตลาดนิ่งมานาน ,หากย้อนกลับไปดูยอดขายรถยนต์รวมทั้งประเทศจะพบว่า ในปี 2555 ได้รับอานิสงส์การเว้นภาษีรถคันแรก ส่งผให้ยอดขายรถรวมทั้งประเทศ แตะ 1.4 ล้าน หลังจากนั้นก็ลดลงมา จนปี 2559 ลดลงมาเหลือ 50% มาอยู่ที่ 7 แสนคัน,โดยปี 2560 เป็นปีแรกที่โต 10% มียอดขายรวมทั้งสิ้น 8 แสนคัน โดยปีนี้ 61 เรามองว่าน่าจะโตประมาณ 4-5% ก็ถือว่าไม่ได้ซบเซาแล้วแต่ ไม่ได้เติบโตเหมือนตอนปี 54-55 เพราะเศรษฐกิจโดยรวมในประเทศยังไม่ฟื้นตัว ,ตลาดรถยนต์ไม่ซบเซา แต่ทำไมไม่ต่อสัญญา,เอกภัทร กล่าวว่า เรามองว่าธุรกิจอื่นทำให้ทุนของเราเติบโตได้มากกว่า และขยายธุรกิจได้เร็วกว่า ก่อนหน้านี้เราทำร้านขนมเบเกอรี่ และของฝากภายใต้ชื่อร้านว่า, ธาม, ซึ่งมีสาขาอยู่ใน อ.หาดใหญ่ จ.สงขลา จำนวน 3 แห่ง และอีก 3 สาขาในปั๊มน้ำมันปตท. ที่นครศรีธรรมราช กระบี่ และภูเก็ต และเรามองเห็นศักยภาพการเติบโตค่อนข้างสูง,ทั้งนี้ เราต้องการทำธุรกิจที่มีปัจจัยการซื้อซ้ำ (Repeat purchase factors) หรือมีความถี่ในการซื้อซ้ำสูง เช่น อาทิตย์หนึ่งซื้อได้กี่ครั้ง หากเทียบกับธุรกิจรถยนต์กว่าลูกค้าจะเปลี่ยนรถยนต์ 1 คันต้องใช้ระยะเวลา 5-7 ปี นอกจากนี้ ด้วยพฤติกรรมผู้บริโภคโดยเฉพาะนักท่องเที่ยวไทย ที่มักชอบจะซื้อขนมของฝากแต่ละท้องถิ่นไปฝากญาติพี่น้องเพื่อนฝูง เราจึงมองว่านี่คือโอกาส,ขณะเดียวกัน เรามองว่าข้อจำกัดด้านเขตแดนก็ไม่ใช่ปัจจัยสำคัญของการทำธุรกิจร้านของฝาก จากแต่เดิมที่เราเป็นดีลเลอร์จำหน่ายรถยนต์ที่ถูกจำกัดในพื้นที่พัทลุง และจังหวัดตรัง เมื่อเราเบนเข็มมาลุยธุรกิจด้านนี้นั้นหมายความว่า เราจะทำร้านขนมธาม ที่ไหนก็ได้,เทียบชอตต่อชอต ธุรกิจไหนกำไรกว่ากัน,เอกภัทร อธิบายว่า หากใช้ถนนเส้นเพชรเกษม จะเห็นว่าตั้งแต่เพชรบุรีเป็นต้นไปจนถึงเข้ากทม. ร้านขนมของฝากเยอะมาก หม้อแกงทั้งเส้น แต่ในส่วนของภาคใต้ตอนล่างตั้งแต่ชุมพรลงไปยาวถึง 3 จังหวัดชายแดนใต้ เราจะไม่พบร้านขนมของฝากที่เป็นพรีเมียมเลย,ผมเองทำร้านธามที่หาดใหญ่มาก่อน พอรู้ว่ายอดขายอยู่ประมาณไหน ซึ่งยอดขายต่อเดือน 4-5 ล้านต่อสาขานั้นไม่ยากเลย แต่กำไรขั้นต้น หรือ margin ในการทำธุรกิจอาหารนั้นคิดเป็นสัดส่วนครึ่งต่อครึ่ง ส่งผลให้การรับรู้รายได้นั้นอาจจะต้องลดลง,ทั้งนี้ หากเทียบกับการขายรถยนต์ สมมติว่าขายรถ 1 คันได้กำไร 1 แสน ขาย 7 คันได้ 7 ล้าน ส่วนขนมของฝากเราขายเดือนหนึ่งไม่เกิน 5 ล้าน แต่หากเทียบแบบ อัตรากำไรสุทธิ หรือ Net Profit Margin จะพบว่า ธุรกิจขนมดีกว่า หากขายได้ 5 ล้าน กำไรสุทธิจะอยู่ที่ 2.5 ล้าน แต่หากขายรถยนต์ margin อยู่ที่ 3% ซึ่งยังไม่ได้หักรายจ่ายอื่นๆ,ผ่าโมเดล ธาม ร้านเบเกอรี่ของฝาก,เอกภัทร กล่าวอีกว่า การทำธุรกิจเบเกอรี่ ขนมของฝาก เราไม่ได้จำหน่ายอย่างเดียว ซึ่งตอนนี้ในร้านของเรามีขนมขายรวมกว่า 100 ชนิด ซึ่งเราผลิตขนมมากกว่า 30 ชนิดอยู่แล้ว ส่วนอีก 70 ชนิด เราก็รับรายย่อยมาวางหน้าร้าน,นอกจากนี้เรายังเป็นรับจ้างผลิตขนม เบเกอรี่ รวมถึงของฝากให้กับแบรนด์อื่นๆ หรือที่เรียกกันว่า OEM (Original Equipment Manufacturer) เนื่องจากเรามีความพร้อมทางด้านคนและเครื่องจักรในการผลิต ซึ่งเราสามารถตอบโจทย์ให้กับลูกค้า โดยหลังจากวันที่ 31 ส.ค. 61 นี้เราจะเปลี่ยนแปลงโชว์รูมให้เป็นโรงงานที่ผลิตขนม เบเกอรี่ กิจการเติบโตที่ดีกว่า กำไร 10% เครื่องจักรตัวเดิม กำไรจะทวีคูณได้รวดเร็วจากการเพิ่มปริมาณการขาย,นอกจากนี้ พันธมิตรธุรกิจที่ทำปั๊มน้ำมัน ก็อยากให้ร้านของเราไปตั้งอยู่ในปั๊ม ซึ่งในประเด็นนี้เราต้องมองดูเรื่องช่องทางการตลาดใหม่ หากต้องไปทุกจังหวัด โดยยังคงจุดเด่นเรื่องการออกแบบร้าน ขนมที่เป็นซิกเนอร์เจอร์ของร้าน รวมไปถึงการเปิดช่องทางใหม่ๆ หากจะต้องพาร้านธามไปอยู่ในปั๊มภาคกลาง แต่แผนต่อจากนี้เราคงจะต้องเก็บตามปั๊มในจังหวัดสุราษฎร์ธานี และชุมพรเสียก่อน  ,(ขอบคุณภาพจาก เฟซบุ๊กร้าน ,ธาม ความสุขในทุกโอกาส,)
จากพัทลุงสะเทือนถึงกทม. หลังเศรษฐีคนดัง เอกภัทร ภัทร์รัศมี เจ้าของโชว์รูมและศูนย์ซ่อมรถยนต์นิสสันในจังหวัดพัทลุง และจังหวัดตรัง ยุติกิจการในวันที่ 31 ส.ค.61  
เอกภัทร ภัทร์รัศมี,พัทลุง,ธาม,ร้านขนม,ร้านของฝาก,ข่าวทั่วไป